ข้อยกเว้นและกรณีพิเศษ ทำความเข้าใจกับกฎการล้ำหน้า
ผู้เล่นจะไม่มีทางถูกจับล้ำหน้าจากการรับลูกบอลที่ส่งมาจากลูกทุ่ม ลูกเตะมุม หรือลูกตั้งเตะจากกรอบเขตประตูแน่นอน เพราะในสถานการณ์แบบนี้ถือว่าเป็นการเริ่มเกมใหม่อีกครั้ง และเป็นการรีเซตสถานะการล้ำหน้าทั้งหมดด้วย เมื่อทีมที่เป็นฝ่ายรับเข้าครองบอลได้ สถานะการล้ำหน้าของฝ่ายรุกจะถูกรีเซตตามไปด้วย และนั่นหมายถึงว่า ผู้เล่นฝ่ายรุกคนใดก็ตามที่เคยอยู่ในตำแหน่งล้ำหน้าสามารถที่จะเข้าทำเกมได้โดยที่ไม่ต้องรับโทษได้แล้ว อย่างไรก็ตาม ยังมีกรณีพิเศษบางกรณีที่อาจจะไม่บ่งบอกชัดเจนว่าสถานการณ์แบบนี้ได้เกิดขึ้นจริงๆ หรือเปล่า ซึ่งผู้ตัดสินมักจะเป็นผู้ตัดสินใจในกรณีนี้ แต่ว่าคุณก็สามารถดูตามข้อแนะนำทั่วไปที่ด้านล่างนี้ประกอบได้ด้วย  หากผู้เล่นฝ่ายรับบังเอิญไปเปลี่ยนทิศทางลูกบอล หรือบอลเด้งมาโดนตัวเขาออกไปทางอื่น ก็จะไม่มีการรีเซตการล้ำหน้า สิ่งนี้รวมไปถึงปฏิกิริยาต่อลูกบอลที่เป็นไปตามสัญชาตญาณของผู้เล่นด้วย แม้ว่าผู้ตัดสินจะสามารถตัดสินลงโทษในกรณีนี้ได้ก็ตาม หากผู้เล่นฝ่ายรับเข้าตัดบอลไม่ให้เข้าประตูได้ ก็จะไม่มีการยกเลิกการจับล้ำหน้า (เพื่อเป็นการป้องกันไม่ให้ผู้เล่นที่อยู่ในตำแหน่งล้ำหน้าใช้ข้อได้เปรียบจากการยืนรออยู่ใกล้ๆ กับประตูฝ่ายตรงข้าม) ผู้เล่นฝ่ายรับจะต้องเข้าครองบอลให้ได้ก่อนที่ผู้เล่นในตำแหน่งล้ำหน้าจะสามารถเข้ามาทำเกมได้ (วิธีนี้อาจจะขึ้นอยู่กับตัวผู้เล่นเอง แต่ว่าจริงๆ ผู้เล่นในตำแหน่งล้ำหน้าก็มักจะปลอดภัยจากการถูกจับล้ำหน้าอยู่แล้ว หากตัวเขามาจากระยะไกล) หากผู้เล่นฝ่ายรับวิ่งออกเส้นขอบสนามเพื่อรักษาโมเมนตัมของตัวเอง จำไว้ว่า ผู้เล่นคนนั้นก็ยังคงนับเป็นผู้เล่นในแนวรับอยู่ ในกรณีคุณอยากจะเช็คตำแหน่งล้ำหน้าหรือไม่ล้ำหน้า ผู้เล่นในตำแหน่งล้ำหน้าที่ไม่ได้วิ่งเข้าหาบอลจะยังคงสามารถรับโทษได้อยู่ดี หากเขาเข้าไปบดบังวิสัยทัศน์ของผู้เล่นในแนวรับจนทำให้เล่นต่อลำบาก ซึ่งตั้งแต่มีการปรับแก้ไขกฎในปี 2013 นี่คือวิธีเดียวที่จะทำให้ผู้เล่นที่อยู่ในตำแหน่งล้ำหน้าสามารถรับโทษได้โดยที่ไม่ต้องเข้ามาสัมผัสกับผู้เล่นในแนวรับหรือเข้าแย่งลูกบอล นอกจากนี้ ท่าทางและการตะโกนจะไม่ถือว่าเป็นการละเมิดกฎล้ำหน้า แม้ว่าพวกเขาอาจจะได้รับโทษจากการแสดงพฤติกรรมที่ไม่เป็นมืออาชีพก็ตามที ผู้เล่นจะถูกจับล้ำหน้าได้ก็ต่อเมื่อพวกเขาอยู่บนสนามฝั่งที่มีประตูของฝ่ายคู่แข่งอยู่ ซึ่งจุดประสงค์ที่อยู่เบื้องหลังของกฎการล้ำหน้านี้ก็เพื่อที่จะป้องกันผู้เล่นแนวรุกไม่ให้เข้าใกล้ประตูฝ่ายตรงข้ามมากจนเกินไป หากคุณอยู่ในครึ่งสนามของฝั่งตรงข้าม และถ้าหากศีรษะ ลำตัว หรือขาของคุณอยู่เหนือแนวเส้นวัด คุณจะถูกจับล้ำหน้า ส่วนแขนและมือนั้นไม่นับ ผู้เล่นจะอยู่ในตำแหน่งล้ำหน้าได้ก็ต่อเมื่อพวกเขายืนอยู่ตรงระหว่างลูกฟุตบอล และประตูฝั่งคู่ต่อสู้ ผู้เล่นในแนวรุกจะ “ไม่ล้ำหน้า” ตราบเท่าที่ยังมีแนวรับฝ่ายตรงข้ามอย่างน้อยสองคนอยู่ในตำแหน่งเดียวกัน หรืออยู่ข้างหน้าตัวเอง หากมีแนวรับหนึ่งคนหรือไม่มีแนวรับคนไหนยืนอยู่ระหว่างผู้เล่นตัวรุกและประตูเลย และถ้าหากผู้เล่นตัวรุกคนนั้นอยู่ในตำแหน่งตามที่สองข้อข้างบนบอกเอาไว้ นั่นแสดงว่าผู้เล่นคนนั้นอยู่ในตำแหน่งล้ำหน้า ปกติแล้วผู้รักษาประตูมักจะถูกนับรวมเป็นหนึ่งในสองผู้เล่นแนวรับที่อยู่ใกล้กับประตูที่สุด แต่ที่จริงแล้วเราจะนับผู้เล่นแนวรับสองคนไหนก็ได้ จะไม่มีการจับล้ำหน้าแค่เพียงเพราะผู้เล่นยืนอยู่ในตำแหน่งล้ำหน้าแน่นอน เพราะผู้ตัดสินจะเช็คตำแหน่งของผู้เล่นแนวรุกแค่ตอนที่เพื่อนร่วมทีมของเขาสัมผัสบอลเท่านั้น และทันทีที่ผู้เล่นแนวรุกจ่ายบอล สถานะการล้ำหน้าและไม่ล้ำหน้าของเพื่อนร่วมทีมคนอื่นๆ จะถูก “จับตามอง” ทันที และผู้เล่นทุกคนจะอยู่ในสถานะนั้นต่อไปไม่ว่าพวกเขาจะขยับไปทางไหน ซึ่งสถานะนี้จะเปลี่ยนไปก็ต่อเมื่อลูกบอลไปสัมผัสกับเพื่อนร่วมทีมคนอื่น (ส่งผลให้มีการ “ตรวจจับล้ำหน้า” อีกครั้ง) หรือเมื่อฝ่ายตรงข้ามได้กลับมาครองบอลอีก (ยกเลิกการตรวจจับล้ำหน้าทั้งหมด) นั่นเป็นเหตุผลที่ว่าทำไมเราถึงมักจะได้เห็นผู้เล่นแนวรุกรีบวิ่งผ่านผู้เล่นแนวรับของฝ่ายตรงข้ามในเกือบจะทันทีที่บอลถูกสัมผัส และถึงแม้ว่าผู้เล่นบางคนจะวิ่งผ่านผู้เล่นแนวรับเมื่อตัวเองได้บอลแล้ว แต่เขาก็ยังคงระวังตัวเองเวลาที่บอลถูกจ่ายออกมาว่าตัวเขาอยู่ข้างหลังแนวรับฝ่ายตรงข้ามอยู่หรือเปล่า ผู้ตัดสินจะสามารถลงโทษผู้เล่นเพราะล้ำหน้าได้ก็ต่อเมื่อผู้เล่นคนนั้นเข้ามามีส่วนในพื้นที่ทำเกม หรือพยายามที่จะใช้ข้อได้เปรียบจากการยืนในตำแหน่งล้ำหน้า โดยผู้เล่นสามารถถูกตัดสินโทษล้ำหน้าจากการกระทำแบบนี้ได้ทุกเมื่อ จนกว่าทีมคู่ต่อสู้จะกลับมาเป็นฝ่ายครองบอลได้อีกครั้ง และต่อไปนี้คือตัวอย่างบางส่วนของสถานการณ์ที่ผู้ตัดสินจะเป่าลงโทษล้ำหน้า  ผู้เล่นจ่ายบอลให้เพื่อนร่วมทีมที่อยู่ในตำแหน่งล้ำหน้า ผู้เล่นเตะบอลออกไป และลูกบอลไปโดนผู้เล่นแนวรับของอีกฝ่าย แล้วลูกเด้งเข้าไปหาเพื่อนร่วมทีมที่อยู่ในตำแหน่งล้ำหน้า ผู้เล่นในตำแหน่งล้ำหน้าเข้ามาขวางผู้เล่นในแนวรับเพื่อหวังเข้าแย่งบอล ผู้เล่นยิงไปทางประตู และเพื่อนร่วมทีมที่อยู่ในตำแหน่งล้ำหน้าเข้าไปยืนอยู่ใกล้ๆ ประตูเพื่อหวังว่าจะได้ยิงซ้ำอีกรอบได้หากบอลเด้งกลับออกมา หากคุณเป็นผู้ชมการแข่งขัน และคิดว่าน่าจะมีการจับล้ำหน้าแน่ๆ ให้คุณคอยดูที่ผู้ช่วยผู้ตัดสิน (หรือที่เราเรียกกันว่า “ไลน์แมน”) เอาไว้ หากผู้ช่วยผู้ตัดสินเห็นว่ามีผู้เล่นในตำแหน่งล้ำหน้าเข้ามามีส่วนกับการทำเกม เขาจะยกธงขึ้นตั้งตรงให้เห็น และผู้ตัดสินกลางก็จะเป่านกหวีดเพื่อหยุดเกม และยกแขนขึ้นเพื่อบ่งบอกว่าให้ทีมฝ่ายรับได้ลูกตั้งเตะ 2 จังหวะ (indirect free kick) แต่ถ้าหากผู้ตัดสินไม่ทำแบบนั้น นั่นแสดงว่าเขาไม่เห็นด้วยกับผู้ช่วยผู้ตัดสิน และตัดสินใจที่จะไม่ทำตามคำแนะนำจากผู้ช่วยผู้ตัดสิน หากผู้ตัดสินเป่านกหวีด ผู้ช่วยผู้ตัดสินจะลดธงลงประมาณหนึ่งเพื่อส่งสัญญาณว่าผู้เล่นคนไหนล้ำหน้า โดยจะลดธงลง 45º เพื่อบ่งบอกถึงผู้เล่นที่อยู่ในระยะไกลจากตัวผู้ช่วยผู้ตัดสิน และลดลง 90º เพื่อบ่งบอกถึงผู้เล่นที่อยู่ในระยะกลาง และ 135º เพื่อบ่งบอกถึงผู้เล่นที่อยู่ในระยะใกล้ การตัดสินโทษล้ำหน้าคือการให้ทีมฝ่ายรับได้ลูกตั้งเตะ 2 จังหวะ และลูกตั้งเตะนี้จะถูกตั้งไว้ในบริเวณที่มีการถูกจับว่ามีการเล่นผิดกติกา และทีมที่ได้รับโทษจะต้องยืนห่างออกไปจากจุดนั้นอย่างน้อย 10 หลา (9.15 ม.) จนกว่าฝ่ายตรงข้ามจะเตะลูกตั้งเตะนั้น  หากมีการลงโทษภายในกรอบเขตโทษ (penalty area) ผู้เล่นแนวรุกจะต้องอยู่นอกกรอบเขตโทษจนกว่าลูกบอลจะออกมาจากกรอบเขตโทษนั้น หากมีการลงโทษภายในกรอบเขตประตู (goal area) ผู้เล่นในแนวรับอาจจะเตะลูกตั้งเตะจากพื้นที่ภายในกรอบเขตประตู
รู้ว่าสถานการณ์แบบไหนจะไม่มีทางเกิดการตัดสินล้ำหน้า. ทำความเข้าใจเรื่องการรีเซตการล้ำหน้า. คำนึงถึงผู้เล่นฝ่ายรับที่วิ่งออกจากขอบสนามด้วย. พิจารณาดูผู้เล่นในตำแหน่งล้ำหน้าที่เข้ามามีส่วนทำเกมจากระยะไกล. เช็คการล้ำหน้าแค่เฉพาะในครึ่งสนามของฝั่งตรงข้ามเท่านั้น. เปรียบเทียบตำแหน่งของผู้เล่นกับลูกฟุตบอล. ดูที่ผู้เล่นแนวรับสองคนที่อยู่ใกล้กับประตูมากที่สุด. เช็คล้ำหน้าแค่เฉพาะตอนที่เพื่อนร่วมทีมสัมผัสบอล. คาดหวังให้ผู้ตัดสินตัดสินโทษล้ำหน้ากับฝ่ายตรงข้ามเฉพาะในกรณีที่ผู้เล่นในตำแหน่งล้ำหน้าเข้ามามีส่วนกับพื้นที่ทำเกม. ดูที่ผู้ตัดสิน. ทำความเข้าใจเรื่องการตัดสินโทษ.
https://www.wikihow.com/Understand-Offside-in-Soccer-(Football) https://www.wikihow.com/Understand-Offside-in-Soccer-(Football)
Exceptions and Edge Cases Understanding the Offside Rule